open-index/open-wikipedia-markdown huggingface dataset:
Ararakvara

**Ararakvara** () arba **San Bento de Ararakvara** (*São Bento de Araraquara*) – miestas pietryčių Brazilijoje, San Paulo valstijoje, 270 km į šiaurės vakarus nuo San Paulo. Yra *Bartolomeu de Gusmão* oro uostas, keliai į San Paulą, Ribeiran Pretą, San Žozė do Rio Pretą, Žau. Chemijos, tekstilės, baldų, žemės ūkio mašinų gamybos, maisto pramonė. Apylinkėse auginami kavamedžiai, cukranendrės, javai, vyksta prekyba žemės ūkio produkcija.

## Istorija

Ararakvara įkurta 1817 m., o miesto teisės suteiktos 1889 m.

## Šaltiniai
Arendalis

**Arendalis** () – miestas pietų Norvegijoje, Skagerako sąsiaurio pakrantėje, įsikūręs 7 salose. Rytų Agderio apskrities centras. Yra jūrų uostas, bazuojasi žvejybinis laivynas, veikia keltas į Daniją. Geležinkelio stotis, eina Kristiansando-Oslo plentas. Laivų statybos, mašinų gamybos, metalo apdirbimo, spalvotosios metalurgijos, elektrotechnikos, elektronikos, medžio apdirbimo chemijos, maisto pramonė. Netoli Arendalio kasama geležies ir titano rūda.

Miestas pasižymi XVII a. mediniu senamiesčiu. Yra 1813 m. pastatyta rotušė – vienas didžiausių Norvegijos medinių pastatų. Yra du švyturiai.

## Istorija

Miestas įkurtas XIV a. vid., vėliau tapo svarbiu medienos eksporto uostu. Miesto teisės suteiktos 1723 m.

## Sportas
* Arendal – futbolo klubas.

## Galerija

File:Arendal Vestre gt a.JPG|Senamiestis
Image:St. F. kirke 3.jpg|Šv. Pranciškaus bažnyčia
Image:Arendal Gamle Rådhus b.JPG|Rotušė


## Šaltiniai
Carlos Ruiz

**Karlosas Ruisas** (*Carlos Humberto Ruiz Gutiérrez*; g. 1979 m. rugsėjo 15 d.) – buvęs Gvatemalos futbolininkas, puolėjas. Dar žinomas savo pravarde *El Pescadito* („žuvytė“).

## Biografija
Karjerą pradėjo pajėgiausiame Gvatemalos klube „CSD Municipal“. Vėliau rungtyniavo JAV, Graikijos, Meksikos, Paragvajaus klubuose. 

2006 m. rungtyniaudamas „FC Dallas“ įmušė įvartį per save į „DC United“ vartus. Šis įvartis internautų išrinktas gražiausiu MLS dešimtmečio įvarčiu.

## Rinktinės
1998 m. debiutavo Gvatemalos rinktinėje draugiškose rungtynėse prieš Meksiką. 

Rezultatyviausias visų laikų Gvatemalos futbolininkas (2008 m. aplenkė Chuaną Karlosą Platą), ir rezultatyviausias visų laikų FIFA pasaulio čempionato atrankų žaidėjas.

## Laimėjimai
;Komandiniai
* Liga Nacional de Fútbol de Guatemala (2): 2000 *Clausura*, 2002 *Clausura*
* Major League Soccer (1): 2002

;Asmeniniai
* Major League Soccer MVP: 2002
* MLS taurės MVP: 2002
* MLS auksinis batelis: 2002 (24 įvarčiai), 2003 (15 įvarčių)
* MLS Visų žvaigždžių rungtynių MVP: 2003

## Dalyvavimas čempionatuose

|}

## Išnašos

## Nuorodos
* Transfermarkt
Vaikystė

**Vaikystė** – žmogaus amžiaus tarpsnis tarp kūdikystės ir paauglystės, pabaigą žymi lytinio brendimo pradžia.

Raidos psichologijos atstovai išskiria kelis vaikystės etapus:
* Ankstyvoji vaikystė: 1–3 metai;
* Pirmoji vaikystė, ikimokyklinė vaikystė: 3–6 metai;
* Antroji vaikystė, ankstyvasis mokyklinis amžius: 7–12 metų.

## Ypatumai

Visam vaikystės periodui būdingas stiprus polinkis į pasaulio pažinimą, tobulėjimą, nuolatinį aktyvumą. Vaikystėje smegenų vykdomosios funkcijos intensyviai formuojasi todėl vaikai itin imlūs naujoms žinioms bei įgūdžiams, sparčiai mokosi, perima bei mėgina taikyti iš aplinkos gaunamą informaciją, ugdo elgsenos įgūdžius bendraudami bei per sąveiką su gamta. Vaikų įspūdžiai bei emocijos paprastai būna išreikšti stipriau, vidinis pasaulis sodresnis bei turtingesnis negu suaugusiųjų.  

Vaiko organizmas taip pat sparčiai vystosi ir bręsta. Gyvensenos susiformavimui labai ryškią įtaką daro ankstyvosios ir pirmosios vaikystės tarpsnis. Šiuo periodu intensyviai formuojasi psichika, tikrovės suvokimas, kūno judesiai, kaupiama socialinė patirtis. Vaikams būdinga silpna nervų sistemos pusiausvyra, stiprus prisirišimas prie tėvų, mėginimas atkartoti kitų elgesį bei gyvenseną, ryškus atsakomybės perkėlimas į išorę.

Žaisdami vaikai įgyja supratimo bei žinių apie įvairius aplinkos reiškinius ir daiktus, žmones bei jų gyvenimą, formuoja atsaką į skirtingus aplinkos dirgiklius bei užduotis.

## Šaltiniai
Sodelių apylinkė

**Sodelių apylinkė** sovietmečiu buvo:

* Panevėžio rajone;
* Rokiškio rajone;
* Vabalninko rajone.
Laukagalių apylinkė

**Laukagalių apylinkė** sovietmečiu buvo:

* Panevėžio rajone;
* Ramygalos rajone;
* Rokiškio rajone;
* Troškūnų rajone.
Sodelių apylinkė (Rokiškis)

**Sodelių apylinkė** – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Juodupės valsčiuje, 1950 m. priskirta naujam Rokiškio rajonui. Panaikinta 1954 m. gegužės 25 d. prijungiant prie Didsodės apylinkės.

## Šaltiniai
Lorica squamata

***Lorica squamata***, *žvyninė lorika* – romėnų žvyniniai šarvai, naudoti Romos respublikos laikais ir vėliau. Buvo gaminami prisiuvant mažus metalinius žvynus ant audeklo pagrindo. Tokius šarvus paprastai vilkėdavo signiferiai, muzikantai, centurionai, kavaleristai ir pėstininkai auksiliarijai. Naudodavo juos ir reguliarieji legionieriai. Žvyninio šarvo palaidinė būdavo tokio paties pavidalo kaip ir grandiniai šarvai *[[lorica hamata]]*, iki pusės šlaunų, pečius dengdavo pelerinos pavidalo antras sluoksnis. 

Šarvų žvynai () būdavo geležiniai arba bronziniai, nors kartais tuose pačiuose šarvuose naudodavo pakaitomis abiejų metalų žvynus. Kartais žvynus alavuodavo. Viename aptiktame šarvų fragmente bronziniai žvynai yra pakaitomis alavuoti ir nealavuoti. Žvynai paprastai nelabai stori, manoma, kad jų storis paprastai svyruodavo nuo 0,50 iki 0,80 mm. Kadangi žvynai persikloja su kaimynais, bendras jų storis susidaro nemažas. Žvynų dydis įvairavo: buvo žvynų, kurių matmenys buvo 6,3 mm plotis ir 9 mm aukštis ir buvo žvynų, kurio matmenys buvo 5 cm plotis ir 8 cm. Dažniausi žvynų matmenys buvo 1,3 × 2,5 cm. 

Daugelio žvynų apatiniai kraštai buvo užapvalinti, nors šarvų žvynai apačioje būdavo tiek su smaigaliu, tiek su plokščia apačia. Žvynai būdavo plokšti, kartais šiek tiek išgaubti laukan ar su išilgine briauna. Paprastai visi palaidinės žvynai būdavo vieno dydžio, tačiau skirtingų palaidinių jie galėjo reikšmingai skirtis. 

Žvynus sutvirtindavo viela ar surišdavo vieną su kitu, kad sudarytų žvynų juostas, kurias jau siūdavo ar priraišiodavo ant pagrindo. Todėl kiekvienas žvynas turėdavo nuo 4 iki 12 skylių: šonuose po porą skylių sujungti su gretimais žvynais ir ir kelios skylės viršutiniame krašte tvirtinti prie pagrindo. Kartais skylių būdavo ir apatiniame krašte, kad kas papildomai pritvirtinti žvynus prie pagrindo ar vienas su kitu. 

Gali būti, kad palaidinė galėjo būti atsegama nugaros pusėje ar ties vienu šonu, kad būtų galima lengviau užsivilkti. Užsegamoji vieta buvo paprastai surišama raišteliais. 

Iki šiol nėra radę sveikos žvyninės lorikos. O fragmentų yra rasta keletas, pavieniai žvynai randami dažnai. 

Šarvų tipas, kuriuos sudaro metalinės plokštelės, surištos viena su kita ir tam nereikia audeklinio pagrindo, vadinamas *[[lameliniai šarvai|lameliniais šarvais]]*. 

## Taip pat skaitykite
* Lorica hamata
* Lorica plumata
* Lorica segmentata

## Nuorodos

*Scales of a slightly different type  at Landesmuseum Mainz.
Socialinė stratifikacija

**Socialinė stratifikacija** – sociologijos sąvoka, naudojama apibūdinti hierarchinį visuomenės, susidedančios iš visuomenės sluoksnių ir kastų pobūdį; išreiškia sisteminės nelygybės laipsnį atitinkamu visuomenės raidos etapu.

Socialinės stratifikacijos idėja remiasi prielaida, kad visuomenės yra sudarytos iš hierarchinių sluoksnių, kuriuos galima nustatyti pagal tam tikrus kriterijus ir analizuoti. Paskutinis stambus stratifikacinės sistemos tipas žmonių visuomenėse yra klasių sistema. Plačiausias yra klasių skirstymas į aukštutinę klasę, vidurinę klasę ir darbo klasę. Skirtingai nuo kitų sistemų, išskyrus pirmykštes bendruomenes, klasių sistemoje randame didesnį socialinį mobilumą ir į pasiekimus orientuotą padėtį.

Skirtingos sociologijos teorijas gana skirtingai vertina socialinės stratifikacijos fenomeną. Marksizmo teorijoje klasės siejamos santykiu su gamyba. M.Vėberis sukūrė svarbią alternatyvą marksistinei klasių teorijai, klasę apibrėždamas ne santykiu su gamyba, bet per bendrų rinkos pozicijų pasidalijimą, vedantį į gyvenimo galimybių pasidalijimą.

## Išnašos
Socialinė klasė

**Socialinė klasė** – socialiniuose moksluose ir politikos teorijoje naudojama sąvoka, besiremianti socialinės stratifikacijos modeliais, pagal kuriuos žmonės yra skirstomi į hierarchiškas socialines kategorijas, dažniausiai išskiriant aukštesniąją klasę, viduriniąją klasę ir žemesniąją klasę. Skirtingai nuo kitų sistemų, išskyrus pirmykštes bendruomenes, klasių sistemoje randame didesnį socialinį mobilumą ir į pasiekimus orientuotą padėtį.

## Sluoksnių nelygybė
Dažniausiai taikomi klasinės nelygybės rodikliai:
* Užimtumas
* Nuosavybė ir turtas

## Marksizmas
Klasių teorija yra susijusi su marksizmu arba neomarksizmu. Egzistuoja dviejų (marksistinis) ir daugelio (neomarksistinis) klasių modeliai. Pasak marksizmo, klasių atsiradimas yra darbo pasidalijimo produktas. Marksizmas teigia klasių visišką interesų priešiškumą (klasės turi skirtingus interesus, o tai veda į konfliktą) ir galų gale interesų išnykimą. Klasikiniame marksizme klasinė priklausomybė buvo nustatoma per asmens vietą gamybos procese, ypatingai per gamybos priemonių nuosavybę. Marksizmą kritikuojantys mokslininkai teigia, jog visuomenės skirstymas į dvi antagonistines klases yra pernelyg schematiškas. Klasių sąvokos šiuolaikinėje sociologijoje ir politologijoje vartojamos ne tik marksistų. Dažnai vartojama „viduriniosios klasės“ sąvoka.

## Nuorodos
Lorica plumata

***Lorica plumata*** – romėnų šarvai, kuriuos vilkėdavo tik karo tribūnai ir aukštesnio (generoliško) rango karo vadai. Šio tipo šarvai buvo brangesni už bet kuriuos kitus romėnų šarvus, brangiai kainuodavo ir jų priežiūra. 

Šių šarvų romėniškas pavadinimas nėra žinomas. Pavadinimą *lorica plumata* 'plunksniniai šarvai' sukūrė šių laikų mokslininkai, remdamiesi šių šarvų panašumu į paukščių plunksnų dangą. 

*Lorica plumata* pagrindas yra grandinė palaidinė (kaip *[[lorica hamata]]*), prie kurios grandžių pritvirtinti maži plunksnų pavidalo žvyneliai. Tokių šarvų gamyba reikalauja ilgo ir kruopštaus darbo, jie, manoma, buvo brangūs šarvai. Daug abejoja dėl šių šarvų tinkamumo mūšio lauke,, tačiau gali būti kad juos naudodavo dėl jų įspūdingos išvaizdos, galbūt siekiant tuo pakelti kareivių dvasią. 

## Taip pat skaitykite
* Lorica squamata
* Lorica hamata
* Lorica segmentata

## Nuorodos
Lauren Potter

**Lauren Potter** (g. 1990 m. gegužės 10 d.) – JAV aktorė, kuri labiausiai žinoma dėl vaidmens seriale „Glee“. Lauren turi Dauno sindromą.

Potter savo karjerą pradėjo 2007 m. atlikdama vaidmenį filme Mr. Blue Sky. 2009 m. lapkričio 11 d. į eterį išėjo pirmasis *Glee* epizodas, kuriame Potter vaidina mokinę su Dauno sindromu.
Ashley Fink

**Ashley Fink** (g. 1986 m. lapkričio 20 d.) – JAV aktorė, geriausiai žinoma dėl vaidmens seriale „Glee“.

Ashley Fink vaidinti pradėjo nuo ketverių. Pirmosios sėkmės sulaukė 2006 m. suvaidinusi filme Fat Girls. 2009 m. pasirodė keliuose serialo Glee epizoduose, o nuo antrojo serialo sezono tapo viena iš pagrindinių aktorių.

## Filmografija
Juodupėnų apylinkė

**Juodupėnų apylinkė** sovietmečiu buvo:

* Kupiškio rajone;
* Naumiesčio rajone;
* Salantų rajone;
* Vilkaviškio rajone.
LinkedIn

**LinkedIn** – „Microsoft“ bendrovės profesinis socialinis tinklas. Šis tinklas skirtas bendrauti su verslo partneriais, užmegzti naujus profesinius ryšius ir ieškoti darbo ar darbuotojų, uždirba iš reklamos bei mokamų paskyrų verslui.

„LinkedIn“ turi 500 mln. registruotų vartotojų, juo naudojamasi 200 šalyse.

„LinkedIn“ naudotojų Lietuvoje yra daugiau kaip 340 tūkstančių.

## Šaltiniai
Cory Monteith

**Cory Monteith** (1982 m. gegužės 11 d. – 2013 m. liepos 13 d.) – Kanados aktorius, geriausiai žinomas dėl vaidmens seriale „Glee“.

## Karjera
Savo, kaip aktoriaus, karjerą pradėjo 2004 m. atlikdamas epizodinį vaidmenį seriale „Stargate Atlantis“. Didžiausios sėkmės sulaukė 2009 m., atlikęs Finn Hudson vaidmenį seriale „Glee“. 2010 m. laimėjo Holivudo stiliaus apdovanojimą ir televizijos aktorių gildijos apdovanojimą.

## Mirtis
2013 m. liepos 13 d. Cory Monteith buvo rastas negyvas savo kambaryje 21 aukšte viešbutyje „Pacific Rim Hotel“ Vankuveryje. Kūnas buvo rastas viešbučio darbuotojo apie vidurdienį vietos laiku. Skrodimas parodė, kad mirties priežastis buvo apsinuodijimas nuo heroino, sumaišyto su alkoholiu. C. Monteith kreipėsi į reabilitacijos kliniką atsikratyti priklausomybės, reabilitacijos programą baigė likus 11 savaičių iki mirties.

## Išnašos
Socialinis statusas

**Socialinis statusas** – bendra individo arba socialinės grupės padėtis visuomenėje, susijusi su jų pareigomis ir teisėmis. Socialinis statusas apima išsilavinimą, profesiją, pareigas, atliekamų darbų pobūdį, materialinę bei nacionalinę padėtį, politinę pakraipą, dalykinius ir šeimos ryšius, religiją ir kt. Socialinį statusą individas jau turi, t. y. įgauna nuo gimimo. *Priskirtinis statusas* apibūdinamas remiantis biologiniais veiksniais. Jį atspindi rasė, lytis, tautybė, amžius ir kt., o *pasiektąjį statusą* individas užsitarnauja savo pastangomis, pavyzdžiui, sportininko arba tarnautojo statusą.

## Šaltiniai
Vindeikių apylinkė

**Vindeikių apylinkė** sovietmečiu buvo:

* Salantų rajone;
* Širvintų rajone;
* Ukmergės rajone.
Kredito linija

**Kredito linija** – trumpalaikės paskolos forma. Kredito linija skirta apyvartinėms lėšoms papildyti, garantijoms bei laidavimams teikti, dokumentiniams akredityvams leisti. Iš esmės tai apyvartinio kapitalo finansavimo būdas, kai įmonė, turėdama tam tikrą banko nustatytą skolinimosi limitą, gauna šio limito neviršijančią sumą iš banko tada, kai jai šios sumos prireikia, ir grąžina tada, kai gauna atsiskaitymą už parduotas prekes ar paslaugas. Dažniausiai kredito linija suteikiama 1 metų laikotarpiui. 

## Galimybės ir privalumai
Kredito linijos dėka klientas sutaupo laiką gauti paskolai, o bankui nereikia pastoviai analizuoti kliento sugebėjimų grąžinti paskolą. 
Bankui jos sumažino dokumentacijos kaštus, klientui – panaikina būtinybę kiekvieną kartą prašyti paskolos, be to, jis moka palūkanos tik už iš tikrųjų panaudotą paskolos sumą. 
Trumpalaikės kredito linijos tikslinė paskirtis, panašiai kaip ir paprastosios trumpalaikės paskolos atveju – finansuoti apyvartinį kapitalą. 
Kredito linijos dažniausiai suteikiamos taikant kintamos palūkanų normos modelį bei pasižymi didesne palūkanų norma. 

## Šaltiniai
Finansų departamentas
Dovainių apylinkė

**Dovainių apylinkė** – Lietuvos TSR administracinis-teritorinis vienetas šiaurės vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Platelių valsčiuje, 1950 m. priskirta naujam Salantų rajonui. Panaikinta 1954 m. gegužės 25 d. prijungiant prie Gintališkės apylinkės.

## Šaltiniai
Juokas

**Juokas** –  viena iš žmogaus reakcijų į juokingus reiškinius arba kutenimą, pasireiškianti nevaldomu veido ir kūno raumenų judėjimu, specifiniu garsu ir kvėpavimo ritmo pakitimu. Kai kuriais atvejais juokas gali būti reakcija į nervinį spaudimą arba būti psichikos sutrikimo požymiu.
Arišas

**Arišas** () – miestas šiaurės rytų Egipte, Sinajaus pusiasalyje, Viduržemio jūros pakrantėje, 344 km nuo Kairo. Šiaurės Sinajaus provincijos centras. Plentai į Gazą ir Talatą. Yra žvejybos uostas. Maisto pramonė, ricinos fabrikas. Turizmas. Miesto apylinkėse kasamos akmens anglys.

## Istorija

Išaugo iš beduinų kaimo, įsikūrusio aplink graikų fortą Rinokorurą. 1560 m. Ariše fortą pastatė osmanai, jį per Pirmąjį pasaulinį karą sugriovė britai. 1967–1979 m. buvo okupacinės Izraelio karinės administracijos centras.

## Šaltiniai
Ruddy Zang Milama

**Paulette Ruddy Zang Milama** (g. 1987 m. birželio 6 d. Port Žantilyje) – Gabono lengvaatletė. Nacionalinės olimpinės rinktinės narė ir rekordininkė.

## Biografija
Ruddy Zang Milama tarptautinėje arenoje debiutavo 2006 m. sudalyvaudama pasaulio jaunimo čempionate. 100 m bėgimo distancijoje sportininkė atrankiniuose bėgimuose liko šešta ir į kitą etapą nepateko. Po metų sprinterė jau dalyvavo suaugusiųjų pasaulio čempionate Osakoje kur atrankiniuose bėgimuose jai pritrūko tik vienu laipteliu aukštesnės pozicijos patekimui į kitą etapą ir galutinėje įskaitoje ji liko 33 vietoje. 2008 m. žiemos sezone Milama startavo pasualio uždarų patalpų čempionate, bet po atrankinių bėgimų patekti į kitą etapą jai nepavyko. Tais pačiais metais lengvaatletė pelnė kelialapį į 2008 m. vasaros olimpines žaidynes. Olimpiadoje sportininkė įveikė pirmąjį raundą, bet į pusfinalį patekti nepavyko ir galutinėje įskaitoje ji liko 33-ia. 2009 m. pasaulio čempionate sprinterei nepavyko įveikti pirmojo etapo. 2010 m. žiemos sezone Ruddy Zang Milama dalyvavo 60 m bėgimuose pasaulio uždarų patalpų čempionate. Bėgikė pasiekė finalinius bėgimus kur liko 4-oje vietoje. Tų pačių metų pabaigoje išaiškėjus kad viena iš prizininkių LaVerne Jones-Ferrette vartojo neleistinus preparatus Gabono atstovei atiteko bronzos medalis. 2010 m. Afrikos čempionate Milama laimėjo sidabrą 100 m bėgime ir bronzą 200 m bėgime.

## Nuorodos
* Ruddy Zang Milama IAAF svetainėje
Europos lengvosios atletikos komandinis čempionatas

**Europos lengvosios atletikos komandinis čempionatas** – Europos lengvosios atletikos asociacijos šalių lengvosios atletikos varžybos, kurios suskirstytos į keturias lygas. Pirmasis čempionatas įvyko 2009 m.

## Struktūra
Visos komandos varosi 40 rungčių (po 20 moterims ir vyrams). Kiekviena šalis turi teisė atsiųsti po vieną sportininką į kiekvieną rungtį. Aukščiausią vietą užėmusio sportininko šalis gauną tokia taškų suma, koks yra lygoje dalyvaujančių komandų skaičius, o paskutinę vietą užėmusio sportininko šalis pelno vieną tašką. Neužfiksavus jokio rezultatus valstybei skiriama 0 taškų. Jeigu susiklosto lygiosios sportininkai gauna jų lygiems rezultatams skirtų taškų vidurkį. Dvi ar trys pirmąsias vietas užėmusios šalys taškų klasifikacijoje patenka į aukštesnę lygą, o paskutiniąsias vietas užėmusios šalys atsiduria žemesnėje lygoje.

## Lietuva čempionate
Ram Narayan

**Ramas Narajanas** (, 1927 m. gruodžio 25 d. – 2024 m. lapkričio 9 d.) – Indijos muzikas, muzikos instrumento sarangi virtuozas ir populiarintojas šalyje. Dažnai tituluojamas panditu („mokytojas“).

## Biografija

Gimė Udaipuro mieste Radžasthane. Nors tėvai buvo žemdirbiai, tačiau laisvalaikiu grodavo dilruba. Būdamas šešerių Narajanas pradėjo groti sarangi, mokėsi pas įvairius vietinius mokytojus. 1943 m. išvyko į Lahorą, kur „All India Radio“ studijoje bandė įsidarbinti dainininku, bet vėliau priimtas kaip sarangi atlikėjas. 1947 m. atsiskyrus Indijai ir Pakistanui Narajanas išvyko į Delį ir įsidarbino vietinėje „All India Radio“ studijoje. Ten jis įgijo galimybę groti su žymiais atlikėjais – Omkarnathu Thakuru, Bade Ghulam Ali Chanu, Hirabajumi Badodekaru ir Krišnarao Šankaru Panditu. Tačiau jam tekdavo tik akompanuojančio vokalistams atlikėjo vaidmuo ir tuo nepatenkintas 1949 m. jis persikėlė į Bombėjų. Ten Narajanas 15 metų kūrė muziką filmams, dažnai dirbo su muzikos direktoriumi O. P. Najaru. Jis prisidėjo kuriant muziką Indijoje žymiems filmams „Adalat“, „Gunga Jumna“, „Humdard“, „Kashmir Ki Kali“, „Mughal-e-Azam“ ir kt.

1952 m. Ramas Narajanas koncertavo Afganistane, 1954 m. Kinijoje. 1954 m. jis dalyvavo koncerte Bombėjuje, bet buvo nepriimtas publikos. 1956 m. jis bandė dalyvauti antrą kartą ir šiam kartui pavykus tapo nuolatiniu Indijos muzikos festivalių dalyviu. Po Ravio Šankaro sėkmingos karjeros Vakaruose, Narajanas taip pat įrašė kelis solinius albumus ir su broliu, tablos atlikėju Čaturu Lalu surengė turą po Europą ir JAV. Vėliau Narajanas dažnai koncertuodavo už Indijos ribų, sudarė sutartis su keletu Vakarų muzikos įrašų kompanijų. 2005 m. apdovanotas Indijos valstybiniu ordinu *Padma Vibhushan*.

Narajanas gyveno Mumbajuje. Žmona mirė 2001 m., susilaukė 4 vaikų – vyriausias sūnus Bridžas Narajanas profesionaliai groja sarodu, kiti vaikai groja tabla ir sarangi, neretai grojo koncertuose su tėvu.

## Stilius

Nors Narajano muzika apibūdinama kaip klasikinė indų muzika, tačiau jo pasirinkimas groti soliniu instrumentu, improvizacijos jį išskiria iš kitų klasikinių Indijos atlikėjų. Daugumą Narajano repertuaro sudaro klasikinės vokalinės indų melodijos, pritaikytos sarangi.

## Išnašos

## Nuorodos
*
Dahlak Kebiras

**Dahlak Kebiras** – sala Raudonojoje jūroje, didžiausia Eritrėjai priklausančiame Dahlako salyne. Salos ilgis 62 km, plotis 27 km. Plotas – 754,9 km². Paviršius lygus, aukščiausia vieta siekia 5 m. Visoje saloje plyti dykuma.

Dahlak Kebire gyvena apie 2500 žmonių. Jie kalba dahlikų kalba, verčiasi žvejyba, holoturijų rinkimu, turizmu. Pagrindinė gyvenvietė yra salos vakaruose. Joje yra senovinių cisternų ir nekropolio liekanos, datuojamos 912 m. Taip pat saloje rasta ikiislaminių radinių, fosilijų. Veikia keltas į Masavą.
Marebas

**Marebas** (Eritrėjoje ir Etiopijoje) arba **Gašas** (Sudane) – upė Rytų Afrikoje. Prasideda Eritrėjos kalnyne, į šiaurę nuo Amba Takaros. Aukštupyje teka į pietus per Eritrėją, toliau tarp Mai Ambasos ir Belesos žiočių teka Etiopijos-Eritrėjos siena. Vėliau Marebo vaga pasuka į vakarus ir kerta vakarų Eritrėją, eina Eritrėjos-Sudano siena. Užsibaigia rytų Sudano lygumas dengiančiuose smėlynuose netoli Kasalos miesto.

Didžiausi intakai: Obelas (dešinysis), Serena, Belesa, Mai Šavešas, Enguėja (kairieji).

Vaga didžiąją metų dalį sausa, tačiau liūčių sezono metu smarkiai patvinsta. Potvynių metu neša daug dumblo.

Marebas nuo seno sudarė istorinę ribą tarp Bahr Negašo žemės šiaurėje ir Tigrajaus pietuose.
Menaulionas

**Menaulionas** (), *menaulonas* () – sunki bizantietiška storakotė ietis, nuo 2,7 iki 3,6 m ilgio naudota pėstininkų prieš sunkiąją kavaleriją. Naudota nuo X a.  

Ietikotis paprastai būdavo daromas iš ąžuolų ar sedulos medelių. Ietigalis turėdavo 45-50 cm ilgio geležtę.

## Nuorodos

* Graeme Walker (November 1998). "Byzantine Infantry Formations". Varangian Voice no. 49.
Arkalykas

**Arkalykas** (, ) – miestas centrinėje Kazachstano dalyje, Kostanajaus srityje, 480 km į pietryčius nuo Kostanajaus. Yra vietinis oro uostas, geležinkelis į Jesilą, keliai į Kostanajų, Žezkazganą, Petropavlą. Maisto, statybinių medžiagų gamybos pramonė. Greta Arkalyko kasami boksitai. Veikia pedagoginis institutas, dramos teatras.

## Istorija
Arkalykas pradėjo kurtis 1956 m. kaip geologų ir statybininkų gyvenvietė, atradus boksitų telkinius. 1965 m. Arkalykui suteiktos miesto teisės, o 1971 m. tapo naujai sukurtos Turgajaus srities centru. Čia buvo išgaunama ~20 % visos TSRS boksitų. Po TSRS griūties mieste paplito bedarbystė ir skurdas.

## Šaltiniai
Lorica hamata

***Lorica hamata***, *grandinė lorika* – romėnų grandiniai šarvai, naudoti Romos respublikos ir vėlesniais laikais. I a. tokius grandinius šarvus imta pildyti segmentiniais šarvais, bet IV a. *lorica hamata* vėl grįžo kaip vienintelis standartinis šarvų tipas. Grandines lorikas naudojo tiek legionieriai, tiek auksiliarijai.

Grandinės lorikos būdavo gaminamos iš bronzos ar geležies. Jas sudarydavo eilės pakaitomis einančių poveržlių tipo žiedų, iškirstų iš metalo lakšto, ir sukniedytų grandžių iš trauktos vielos. Taip būdavo gaunamas lankstus, tvirtas ir patikimas šarvas. Kiekvieno žiedo vidinis skersmuo būdavo apie 5 mm, o išorinis – apie 7 mm. Vieną grandinę loriką sudarydavo iki 30 tūkstančių žiedų, ją valstybės šarvų dirbtuvėse vergas gamindavo apie du mėnesius. Grandinės lorikos buvo imlios darbo, tačiau manoma, kad gerai prižiūrimas jas galėdavo naudoti keliasdešimt metų. Nuolatinis trynimasis apsaugodavo žiedus nuo rūdžių. Tuo tarpu segmentines lorikas nuolat reikėjo prižiūrėti nuo korozijos.

Grandinės lorikos pečiai turėjo atvartus, panašius į graikų lininės kirasos atvartus. Lorikos atvartai eidavo nuo maždaug nugaros vidurio per pečius į liemens priekį, kur būdavo prisegami žalvariniais ar geležiniais kabliukais. Egzistavo kelios grandinių lorikų atmainos, skirtos skirmišeriams, kavaleristams, ietininkams.

Žinios, kaip gaminti grandinius šarvus, romėnai galbūt gavo III a. pr. m. e. konfliktuose su keltais, nors pirmas aprašytas tokių šarvų panaudojimas žinomas iš Ispanijos užkariavimo.

Visą laiką, kai grandinės lorikos buvo naudojamos, jas vilkėdavo legionieriai, jos būdavo dažniausias centurionų šarvų tipas, dėl didelio dengiamo paviršiaus ir lengvos priežiūros. Net ir II a. grandines lorikas įprastai naudojo legionieriai, nors tada populiaresnės buvo segmentinės lorikos. III a. segmentines lorikas nustojo naudoti, o grandinės lorikos taip ir liko dažniausi legionierių ir auksiliarijų šarvai. Vėlesnės versijos, skirtingai nei ankstyvesniosios, turėjo rankoves, ėmė siekti kelius, taip apsaugodamos ir šlaunis.


File:Legio XXI Rapax - Lorica hamata - Sechseläuten 2011-04-11 15-48-38.JPG|Rekonstruota grandinė lorika iš arti
File:Legio XXI Rapax - Reparatur Lorica hamata - Sechseläuten 2011-04-11 15-26-14.JPG|Grandinės lorikos remontas
File:Legio XXI Rapax - Reparatur Lorica hamata - Sechseläuten 2011-04-11 15-30-58.jpg|Grandinės lorikos šarvo dalis


## Taip pat skaitykite
* Lorica squamata
* Lorica plumata
* Lorica segmentata
Sportas (reikšmės)

**Sportas** gali reikšti:
* Sportas – su fiziniu aktyvumu susijusi pagal tam tikras taisykles organizuojama žmonių veikla, derinant fizinius ir intelektinius gebėjimus.
* Sportas – Lietuvos muzikos grupė, pasirodžiusi 2001 metais.
* Sportas – Lietuvos Respublikos sporto laikraštis, ėjęs 1956–1992 m. Vilniuje.
* Lietuvos sportas – Lietuvos periodinis sporto leidinys, leistas 1922 m. vasario 1 d. – spalio 22 d. ir 1937 m. sausio 19 d. – 1938 m. gruodžio 21 d. Kaune, 1992–2000 m. Vilniuje.
* Sportas – mėnesinis žurnalas, ėjęs 1952–1956 m. Vilniuje.
* Mūsų sportas – Lietuvos sporto laikraštis, ėjęs 1931–1932 m. Kaune.
* Jaunimo sportas – mėnesinis iliustruotas savaitraščio „Sargyba“ priedas, leistas 1928–1929 m. Kaune.
* Raudonasis sportas – sporto savaitraštis, leistas 1940 m. rugpjūčio 20 d. – 1941 m. birželio 17 d. Kaune.
* Sportas – mėnesinis sporto ir fizinio lavinimo iliustruotas žurnalas, ėjęs nuo 1923 m. iki 1928 m. Kaune.
* Iliustruotasis sportas – sporto savaitraštis, leistas 1928 m. Kaune.
* Kauno sportas – sporto laikraštis, nuo 1995 m. rugsėjo 18 d. iki 1999 m. leistas Kaune.
* Olimpinis laikraštis „Sportas“ – sporto savaitraštis, ėjęs nuo 1993 m. vasario mėn. iki 1995 m. Vilniuje.

## Taip pat skaitykite
* Sportininkas – žmogus, sistemingai besitreniruojantis, dalyvaujantis sporto varžybose, siekiantis kuo geresnių sporto rezultatų, nuosekliai didinantis savo sportinį meistriškumą.
* Sport1 – pirmoji lietuviška skaitmeninė sporto televizija. Eteryje pasirodė 2008 m. rugpjūčio 16 d.
* Sporto teisė – visuma teisės normų, reguliuojančių sporto ir su juo susijusius visuomeninius santykius; savarankiška teisės šaka.
Bec de corbin

***Bec de corbin*** (pranc. 'varno snapas'), *varnasnapis* – viduramžių Europoje populiarus ilgakotis ginklas, labai panašus į Liucernos plaktuką. Pagrindinis kaunamasis elementas - kiek palenktas snapiškas smaigalys, priešingoje pusėje - plaktukas, viršuje - pikos tipo tiesus, palyginti trumpas smaigalys.

Nuo Liucernos plaktuko skiriasi trimis bruožais:
* Pagrindinis varnasnapio kaunamasis elementas - snapiškas smaigalys, trumpesnis ir tvirtesnis, nei Liucernos plaktuko,
* Varnasnapio viršūninis smaigalys trumpesnis už Liucernos plaktuko,
* Varnasnapio plaktukinis galas paprastai bukas, o Liucernos plaktuko - kampuose paprastai turėdavo spyglius.

Žodžiu *bec de corbin* dažnai vadina bet kokius panašius ginklus - čekanus, Liucernos plaktukus, kovos plaktukus, poleksus ir pan. 

Panašiu terminu *bec de faucon* 'sakalo snapas' vadina poleksų kablišką smaigalį. 

## Nuorodos

*Spotlight: The Medieval Poleaxe, by Alexi Goranov
Hilton Worldwide

**„Hilton Worldwide“** (*anksčiau „Hilton Hotels Corporation*“) – vienas iš didžiausių pasaulyje viešbučių tinklas, priklausantis Blackstone Group privataus kapitalo bendrovei. Bendrovę „Hilton Hotels“ 1919 metais įkūrė Konradas Hiltonas. Šiuo metu bendrovei 119 pasaulio šalyse priklauso daugiau nei 6500 viešbučiai. Tinklui „Hilton Worldwide“ taip pat priklauso viešbučiai „Hilton Hotels & Resorts“, „Conrad Hotels“, „Doubletree by Hilton“, „Embassy Suites Hotels“, „Hampton Inn“, „Hampton Inn & Suites“, „Hilton Garden Inn“, „Hilton Grand Vacations Company“, „Homewood Suites by Hilton“, „Home2 Suites by Hilton“ ir „The Waldorf-Astoria Collection“. Didžioji dauguma šių viešbučių veikia pagal franšizės verslo modelį.
Marriott International

„**Marriott International**“ – vienas iš didžiausių pasaulinių viešbučių tinklų. 1993 m. viešbučių tinklą įkūrė JAV verslininkas J. Willard Marriott. 2014 m. birželį viešbutis atidarė savo 4 000 viešbutį Vašingtone. Iš viso šio tinklo viešbučių yra 80 pasaulio šalių, juose dirba apie 200 000 darbuotojų. 2016 m. Fortune Global 500 sąraše įmonė buvo 83-ia didžiausia bendrovė pasaulyje.

Tinklui „Marriott International“ taip pat priklauso viešbučiai „Marriott Hotels & Resorts“, „JW Marriott Hotels & Resorts“, „Renaissance Hotels & Resorts“, „Courtyard by Marriott“, „Residence Inn by Marriott“, „Fairfield Inn by Marriott“, „Marriott Conference Centers“, „TownePlace Suites by Marriott“, „SpringHill Suites by Marriott“, „Marriott Vacation Club Internation“, „Horizons by Marriott Vacation Club“, „The Ritz-Carlton Hotel Company“, „The Ritz-Carlton Club“, „Marriott ExecuStay“, „Marriott Executive Apartments“ „Marriott Grand Residence Club“, „Bvlgaria Hotels & Resorts“. Didžioji dauguma šių viešbučių veikia pagal franšizės verslo modelį.

2015 m. lapkričio 16 d. Marriott atskleidė planus įsigyti kitą viešbučių kompaniją Starwood Hotels and Resorts Worldwide už 12,2 milijardo dolerių. Po šio sandorio 2016 m. pabaigoje ši įmonė bus didžiausia viešbučių kompanija pasaulyje.

## Šaltiniai
Paparčių apylinkė (Seda)

**Paparčių apylinkė** – Lietuvos TSR administracinis-teritorinis vienetas šiaurės vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Barstyčių valsčiuje, 1950 m. priskirta naujam Sedos rajonui. Panaikinta 1954 m. gegužės 25 d. prijungiant prie Barstyčių apylinkės.

## Šaltiniai
Kalvarijos apylinkė

**Kalvarijos apylinkė** sovietmečiu buvo:

* Kalvarijos rajone;
* Kapsuko rajone;
* Marijampolės rajone;
* Sedos rajone.
Padagai (Mažeikiai)

**Padagai** – buvęs kaimas Mažeikių rajono savivaldybėje, 9 km nuo Šerkšnėnų, piečiau Rubikų.

## Istorija

## Gyventojai

## Šaltiniai

*
Glasis

**Glasis** ( – šlaitas, pylimas) – ilgas lėkštas pylimas priešais tvirtovės išorinį gynybinį griovį. Įrengiamas kaip priedanga geresniam besiginančiųjų užsimaskavimui, leidžia patogiau stebėti ir apšaudyti priešo pajėgas.

## Šaltiniai

## Nuorodos

* Sąvokos apibrėžimas (rusų k.)
Masinio naikinimo ginklas

**Masinio naikinimo ginklas** – ginklų rūšis, kurie gali visiškai sunaikinti arba padaryti itin didelę žalą dideliam gyvų organizmų, natūralių ir nenatūralių struktūrų (pvz., pastatai, kalnai) skaičiui arba pažeisti Žemės biosferą.
Masinio naikinimo ginklai skirstomi į keturias pagrindines rūšis:
* biologiniai
* branduoliniai
* cheminiai
* radiologiniai

Iš pradžių terminas derintas su strateginiu bombardavimu, tačiau vėliau jis buvo kur kas labiau išplėtotas.

## Terminas
Terminą *masinio naikinimo ginklas* pirmąkart užrašė anglikonų prelatas Viljamas Kosmas Gordonas Langas, atkreipdamas dėmesį į Gernikos bombardavimą 1937 m.


Kam gali dabar neskaudėti širdies dėl pasibaisėtinų skerdynių, kančių, daugeriopių baisumų, pagalvojus apie karą Ispanijoje ir Kinijoje? Kaip gali būti nebaisu, pagalvojus apie, kiek reikštų kitas masinis karas su visais naujais masinio naikinimo ginklais?


Tuo metu dar nebuvo branduolinių ginklų. Iki tol buvo panaudotas tik cheminis ginklas. Japonija tada vykdė tyrimus su biologiniais ginklais.

Baigiantis Antrajam pasauliniam karui, po Hirošimos ir Nagasakio bombardavimo, o vėliau, Šaltojo karo metu, terminas buvo pritaikytas netradiciniams ginklams, ypač branduoliniam ginklui. Terminą branduoliniams ir radiologiniams ginklams pritaikė Viljamas Safyras.

## Šaltiniai
Naya Rivera

**Naya Marie Rivera** (g. 1987 m. sausio 12 d. – m. 2020 m. liepos 8 d.) – puertorikiečių kilmės JAV aktorė, kuri labiausiai išgarsėjo atlikus vaidmenį televizijos seriale *[[Glee]]*.

Rivera savo aktorės karjerą pradėjo 1991 m. tapusi reguliaria serialo „The Royal Family“ aktore. Atliko keletą epizodinių vaidmenų įvairiuose televizijos serialuose. 2002 m. filmavosi filme „The Master of Disguise“. 2009 m. pradėjo filmuotis JAV seriale „Glee“ dėl kurio ir susilaukė didžiausios šlovės. Už vaidmenį kartu su visa šou trupe pelnė televizijos aktorių gildijos apdovanojimą.

2014 m. liepos 19 d. ištekėjo už Ryan Dorsey, bet su juo išsiskyrė 2018 metais.

2020 m. liepos 8 d. Naya išsinuomotoje valtyje su ketverių metų sūnumi Josey plaukiojo Piru ežere Kalifornijoje. Sūnus pareigūnams pasakojo, kad su mama nusprendė paplaukioti ežere, tačiau į valtį grįžo tik jis. Jos kūnas buvo rastas ežere liepos 13 dienos rytą po penkų dienų paieškų.

## Nuorodos
*
Primipilas

**Primipilas** () – aukščiausio rango centurionas legione, vadovaudavęs pirmosios kohortos pirmajai centurijai.

I–II a. primipilas galėdavo išsitarnauti iki raitelių pareigų. Dominato laikais primipilas buvo pareigybė maisto produktų žinyboje.

Primipilas pagal padėtį buvo legiono vado padėjėjas. Jo pareigos:
* saugoti legiono ženklą erelį,
* duoti signalą legionui judėti,
* prižiūrėti garsinių signalų davimą visoms kohortoms,
* marše būti viso legiono priekyje, mūšyje – dešinio flango pirmoje eilėje.
* Jis pagal pareigas įeidavo į legiono vado karo tarybą.

Paprasti centurionai paprastai vadovaudavo maždaug 80 legionierių. Eilinės kohortos turėdavo nuo 5 iki 8 centurijų, bet dažniausiai antra – dešimta kohortos turėdavo po 6 centurijas. Tuo tarpu pirmoji kohorta turėdavo 10 centurijų, t. y., 800 legionierių. Primpilas vadovaudavo ne tik pirmosios kohortos pirmajai centurijai, bet ir visai pirmajai kohortai, kuri būdavo didesnė už kitas kohortas.

Visos sudėties legione aukštesnę padėtį už primpilą turėdavo tik 8 karininkai:
* legiono legatas (), vadovavęs visam legionui,
* vyriausiasis tribūnas ( 'plačiajuostis tribūnas');,
* stovyklos prefektas (),
* 5 jaunesnieji tribūnai ( 'siaurajuosčiai tribūnai').

Eilinis legionierius išsitarnauti iki primipilo galėdavo maždaug per 20 metų, tam turėdavo gauti žemiausio centuriono rangą, o paskui pereiti visus centurionų rangus. Tad tokį laipsnį jie paprastai pasiekdavo būdami 40-50 metų. Centuriono laipsnį kartais prilygina dabartiniam armijos kapitonui ar majorui, o primpilo laipsnį – pulkininkui leitenantui.

Respublikos, o vėliau ir Imperijos laikais primpilo postą užimdavo vienerius metus. Po to centurionas primpilas, jei likdavo armijoje, galėdavo vėl užimti žemesnį centuriono postą. Imperijos laikais primpilų atitarnavęs centurionas būdavo pakeliamas į raitelių luomą. Nuo tada galėdavo užimti stovyklos prefekto pareigas, o ypač gabūs kandidatai galėdavo tapti karo tribūnais Romos įgulose ir galų gale – prokuratoriais.

## Nuorodos
Slavoj Zizkov Praha

**Slavoj Žižkov** vardu žaidė du Čekijos futbolo klubai:

* FK Slavoj Žižkov 1902–1949 m.;
* FK Viktoria Žižkov 1953–1965 m.
Viešnautas

**Viešnautas** arba **Trakupys** – upelis Lietuvoje, Kėdainių rajono šiaurėje; Liaudės dešinysis intakas (Nevėžio baseinas). Prasideda Serbentynės miške, 3 km į vakarus nuo Miegėnų. Teka į pietryčius, už Antanavos pasuka į rytus, prateka Sosių miško vakarinį galą. Įteka į Liaudę 10,8 km nuo jos žiočių, ties Trakupiais.

Vaga, išskyrus patį žemupį, sureguliuota. Greta Viešnauto įsikūrę kaimai: Pamiškės, Antanava, Alksnupiai, Trakupiai.

Upėvardis Viešnautas kildinamas iš šaknies **vieš-*, kurios reikšmė galėjusi būti („tekėti, bėgti“; plg.  „tvenkinys“,  „vanduo, syvai“,  „bėgti, tekėti“,  „klampus skystis, sultys“, sen.  „pelkė“). Viešnautas gali būti padarytas iš šios šaknies su determinantu -n-. Pavadinimas Trakupis kilęs nuo *trakas* („atvira, iškirsta miško vieta“).

## Šaltiniai
Accenture

**Accenture** (*anksčiau Andersen Consulting*) – stambiausia pasaulyje vadybos konsultavimo įmonė. Ši įmonė aptarnauja 96 Fortune Global 100 bendroves ir daugiau nei tris ketvirtadalius Fortune Global 500 įmonių. Šiuo metu (2017) bendrovėje dirba 425 000 darbuotojų 120 pasaulio šalyse. Bendrovė „Andersen Consulting“, teikianti konsultacijas vadybos ir technologijų klausimais, nuo 2001 m. pakeitė pavadinimą į „Accenture“. Sprendimas pakeisti pavadinimą buvo priimtas po to, kai rugpjūtį buvo nutartas ginčas tarp „Andersen Consulting“ ir giminingos apskaitos ir audito bendrovės „Arthur Andersen“. Po ginčo, kuris tęsėsi kelerius metus, „Andersen“ grupė oficialiai iširo. „Accenture“ yra sudurtinis žodis, kuris sujungia žodį „accent“ (akcentas) ir „future“ (ateitis), aiškinama „Arthur Consulting“ pareiškime. Pavadinimas rodo, jog bendrovė nori padėti savo klientams susikurti ateitį.

## Išnašos
Abi Istada

**Abi Istada** (*Ab-i-Estada*) – rezervatas pietų Afganistane, Gaznio-Kandaharo plokščiakalnyje. Užima 25 tūkst. ha plotą. Įkurtas 1974 m.

Rezervate saugomas seklus, druskingas Abi Istados ežeras, telkšantis 2133 m aukštyje. Jame lankosi reti paukščiai (peri flamingai, žiemoja baltosios gervės).

## Šaltiniai
Gajotas

**Gajotas** – povandeninis vulkaninis plokščiaviršūnis kalnas. Pavadinimas kilęs nuo JAV geografo Arnoldo Gajoto (*Arnold Henry Guyot*) pavardės. Terminą vartoti pradėjo JAV geologas Haris Hesas (*Harry Hammond Hess*).
 
Gajotai yra vandenynų kalnai, kurių viršūnės tapo plokščiomis dėl vandens bangų erozijos. Veikiant geologiniams procesams, okeanų dugnas palaipsniui grimzta, todėl plokščiaviršūniai kalnai tampa povandeniniais. Tokių kalnų viršūnėse randama koralų rifų liekanų, kas byloja kažkada juos buvus seklių vandenų lygyje ir aukščiau. Paprastai gajotai stūkso gylyje iki 2 km. Tai užgesę povandeniniai vulkanai. Paplitę Ramiojo vandenyno šiaurinėje dalyje.

## Šaltiniai

## Nuorodos

* Gajotų susidarymas
*
Abu Zabalis

**Abu Zabalis** () – gyvenvietė šiaurės Egipte, Kaliubijos muchafazoje, rytinis Kairo priemiestis. Įsikūręs prie kelio Kairas-Izmailija. Veikia antiobiotikų ir chemijos-farmacijos preparatų gamykla, fosforo trąšų gamykla.

## Istorija

1970 m. chemijos gamyklą subombardavo okupacinės Izraelio pajėgos, žuvo 80 žmonių.

## Šaltiniai
Sanacija (reikšmės)

**Sanacija** ( – gydymas) gali reikšti:
* Sveikatos gerinimas, gijimas, išgydymas;
* Sanacija — priemonės, kuriomis stengiamasi pagerinti šalies ekonomiką, finansus, mokėjimų balansą, valiutinę padėtį, t. p. įmonių ir bankų fin. padėtį;
* Sanacija — J. Pilsudskio (1867—1935) 1926 m. įvesto fašistinio režimo pavadinimas.
FK Medelyno Bėgiai

**Šiaulių „Medelyno Bėgiai“** – Lietuvos futbolo klubas iš Šiaulių, Medelyno mikrorajono.

## Istorija

Klubas įkurtas 2007 m. pabaigoje, nuo 2008 m. dalyvavo mažojo futbolo varžybose. 2011 m. debiutavo III lygos Šiaulių zonoje. 2013 metais „Frilux-Bėgiai“ yra tapę III lygos nugalėtojais. Nuolatiniai salės ir kitų pirmenybių dalyviai, bei prizininkai. Rungtynės, su varžovų vadinamais „Bėgiais“, visada sulaukdavo intrigos ir būdavo įdomios tiek patiems rungtyniaujanties tiek ir atvykusiems žiūrovams. Medelyno „Frilux-Bėgiai“ 2016 m. rugsėjį pranešė, kad traukiasi iš ŠAFF organizuojamų LFF III lygos pirmenybių dėl komandos narių skaičiaus trūkumo.

Nuo 2022–2023 m. sezono žaidė Šiaulių apskrities futsal pirmenybėse.

## Sezonai

|}

## Salės futbolas

## Sudėtis (2011)

* Ričardas Žukaitis
* Giedrius Kazlauskis
* Deividas Jakas
* Agnius Mingilas
* Valdis Skrickas
* Liudas Mataitis
* Ovidijus Brazys
* Laurynas Skrickas
* Tomas Pocius
* Gintaras Morozas
* Raimondas Saldauskas
* Benas Bačkys
* Eimantas Marozas
* Arūnas Černiauskas
* Rolandas Slepakovas
* Aivaras Renusas
* Armantas Verbiejus
* Nerijus Stonys
* Modestas Povilaitis
* Donatas Strockis
* Raimondas Obrikis
* Antanas Ivanauskas
* Nerijus Daujotas
* Evaldas Pekys
* Erikas Šreideris
* Dominykas Ercius
* Gediminas Bargaila
* Vilius Petkevičius
* Titas Machovas
* Justas Deimantas
* Audrius Pekys
* Oleg Levčenko
* Saulius Mikšys
* Saulius Vasiliauskas
* Mindaugas Blunskis
* Paulius Orvydas
* Linas Vaičiukauskas
* Osvaldas Ivanauskas
* Tomas Normantas
* Ramūnas Bargaila
* Airidas Paškauskas
* Ramūnas Kuliušas
* Arūnas Mikšys
* Žydrūnas Kančiauskas
* Mindaugas Kališevičius


## Nuorodos
FK Savanoris Šiauliai

**Šiaulių „Savanoris“** – Lietuvos futbolo klubas iš Šiaulių.

## Istorija

Komanda įkurta 2006 m., kai grupė krašto apsaugos sistemoje tarnaujančių karių (savanorių) įkūrė futbolo komandą. Oficialiai klubas įkurtas 2008 m. spalio 20 d. Nuo 2008 m. komanda žaidžia Šiaulių apskrities mažojo futbolo ir salės futbolo varžybose. 2011 m. debiutavo III lygos Šiaulių zonoje.

Klubas Šiauliuose organizuoja salės futbolo turnyrą Kariuomenės dienai pažymėti ir salės futbolo turnyrą Nepriklausomybės Atkūrimo dienai pažymėti, kuris 2010 m. tapo tarptautiniu. Kasmet dalyvauja Lietuvos kariuomenės čempionate, Šiaulių apskrities mažojo futbolo čempionate, Joniškio rajono, Šiaulių rajono čempionatuose ir tarptautiniuose turnyruose.

2018 m. ŠAFF III lyga pirmenybėse komanda iškovojo vos du taškus (du kartus sužaidė lygiosiomis ir patyrė keturiolika pralaimėjimų) ir užėmė paskutinę vietą pirmenybėse. (Devinta vieta galutinėje komandų rikiuotėje). Po du įvarčius pelnę Emilis Tankūnas ir Dovydas Vaškas tapo rezultatyviausiais sezono žaidėjais komandoje.

## Sezonai

|}

## Salės futbolas
Nuo 2010 m. klubo pagrindinė futsalo komanda, bei dublerinė futsalo „B“ komanda dalyvauja Šiaulių apskrities futsal pirmenybėse. 

;FK Savanoris futsal sezonai

;FK Savanoris B futsal sezonai

## Šaltiniai

## Nuorodos
FK Panevėžio balsas

**Panevėžio „Balsas“** – Lietuvos futbolo klubas iš Panevėžio.

## Istorija

Klubas įkurtas prie dienraščio „Panevėžio balsas“. 2011 m. debiutavo III lygoje.

## Sezonai

|}

## Nuorodos
PKSK Via Ludus

**Panevėžio „Via Ludus“** – Lietuvos futbolo klubas iš Panevėžio.

## Istorija

Klubas debiutavo Panevėžio apskrities pirmenybėse 2011 m. pavasarį, tačiau sužaidęs 5 rungtynes ir visas pralaimėjęs, birželio pabaigoje pasitraukė iš varžybų. Nepaisant to, klubas žada dalyvauti kituose Panevėžio apskrities turnyruose. Komanda yra susijusi su SFL lygos klubu FK Panevėžio Keliai.

## Sezonai

|}

## Šaltiniai

## Nuorodos
FMK Grifas Marijampolė

**Marijampolės „Grifas“** – Lietuvos futbolo klubas iš Marijampolės.

## Istorija

Komanda žinoma nuo 2011 m. Tuomet rungtyniavo III lygoje ir SFL varžybose.

## Sezonai

|}

### [[SFL]] varžybos

|}

## Nuorodos
Adai Chochas

**Adai Chochas** (, ) – Didžiojo Kaukazo pagrindinio kalnagūbrio viršukalnė, iškilusi Rusijoje, Šiaurės Osetijos pietuose, į pietus nuo Cėjaus ledyno. Aukštis – 4408 m.

Pasak Nartų epo, Adai Choche gyvena laukinių žvėrių globėjas, dievas Afsatis.

Pavadinimas osetinų kalba reiškia „kalnas-senis“.

## Šaltiniai
Kabestanas

**Kabestanas** (), **špilis**  – mechanizmas krovinių perkėlimui laivuose. Tai gervės (kėlimo įtaiso su būgnu) rūšis. Jos konstrukcijos ypatybė – vertikalus velenas, skirtas virvei, lynui ar grandinei vynioti, perduodant kėlimo jėgą į prikabintą krovinį, pvz., inkarą, kitą laivą. Šiuolaikiniai kabestanai turi elektrinę, hidraulinę ir pan. pavarą, greičių dėžę.

## Šaltiniai

## Nuorodos

* Sąvokos apibrėžimas (rusų k.)
Adrar Iforas

**Adrar Iforas** () arba **Adrar Ifogas** (*Adrar des Ifoghas*) – plokščiakalnis pietų Sacharoje, Malio teritorijoje (Kidalio regionas). Aukštis siekia 890 m. Sudarytas iš granito, smiltainio, ryškūs eroziniai dariniai. Masyvą kerta vadės, kurių pakrantėse auga akacijų ir kserofitinių žolių sąžalynai.

Adrar Ifore rasta senovinių petroglifų, priešistorinių žmonių palaikų.

## Šaltiniai
Kininė simondsija

**Kininė simondsija ** (*Simmondsia chinensis*), arba **jojoba** ()  – visžalių lapinių krūmų rūšis, sutinkama Šiaurės Amerikos dykumose. Išauga iki 2 – 3 m aukščio, šaknys prasiskverbia į 15 – 25 m gylį. Augalo žiedai smulkūs, žydi pavasarį po drėgnojo žiemos sezono, vaisius – tribriaunė pupelė. Pramoninėse plantacijose pradeda derėti trečiaisiais – ketvirtaisiais metais po pasodinimo, didžiausias derlius gaunamas apie dvyliktuosius metus.

Nors visas simondsijos pavadinimas tradiciškai yra kininė simondsija (lot. Simmóndsia chinénsis), tačiau Kinijoje ji neauga. Klaidą įvėlė XIX amžiuje gamtininkas Henrichas Linkas (*Heinrich Friedrich Link*), aprašydamas botaniko Tomo Natolo (*Thomas Nuttall*) kolekciją.

Augalo vaisių aliejus plačiai naudojamas kosmetikoje, farmacijoje bei tepimo medžiagų gamyboje. Aliejus pasižymi aminorūgščių gausa, išspaudose lieka iki 33% baltymų, taip pat medžiaga, mažinanti apetitą (*simmondsin*). Pasaulyje pagaminama apie 3500 tonų aliejaus. Didžiosios gamintojos – JAV, Meksika, Brazilija, Kosta Rika, Paragvajus, Izraelis, Australija.

## Šaltiniai

## Nuorodos

* Apie jojobą
Azrakas

**Azrakas** () – miestas vidurio-rytų Jordanijoje, Zarkos muchafazoje, Azrako oazėje, 100 km į rytus nuo Amano. Yra Muvafalk Salti karinis aerodromas. Azrakas žymus jį supančiomis šlapynėmis, kuriose gausiai lankosi migruojantys paukščiai (Azrako šlapynių draustinis, Šaumari laukinės gamtos draustinis) bei IV a. tvirtove.

## Istorija

Vietovė buvo žmonių lankoma nuo priešistorių laikų kaip svarbi oazė dykumoje. Gyvenvietė čia buvo jau nabatėjų laikais. III–IV a. romėnai įkūrė tvirtovę, kuri viduramžiais perstatyta.
Vladimiras Pašuta

**Vladimiras Pašutà** (**Vladimiras Pašuto**, ; 1918 m. balandžio 19 d. Petrograde – 1983 m. birželio 10 d. Maskvoje) – tarybinis istorikas ir pedagogas.

## Biografija

1941 m. baigė Leningrado universitetą. Nuo 1948 m. dirbo TSRS Mokslų akademijos TSRS istorijos institute, o nuo 1968 m. dėstė Maskvos srities pedagoginiame institute. Profesorius nuo 1970 m. 1976 m. tapo TSRS Mokslų akademijos nariu korespondentu.

## Bibliografija

* 1955 m. „Pamedė“
* 1959 m. „Lietuvos valstybės susidarymas“
* 1966 m. „Gedimino laiškai“ (su I. Štral)

## Šaltiniai
Taurinai

**Taurinai** () – senovinė keltų-ligūrų tauta Alpėse, gyvenusi aukštutiniame Po upės slėnyje, dabartinio Pjemonto centre.

218 m. pr. m. e. juos atakavo Hanibalas, kurio sąjungininkai buvo insubrai. Tuo metu tarp insubrų ir taurinų vyko ilgalaikiai vaidai. Po trijų dienų apgulties Hanibalo pajėgos užgrobė pagrindinį taurinų miestą Taurasiją (). Taurinai kaip tauta istoriniuose šaltiniuose retai minimi. Manoma, kad 27 m. pr. m. e. buvo įsteigta romėnų kolonija *Castra Taurinorum*, vėliau vadinta *Julia Augusta Taurinorum* (šiuolaikinis Turinas). Tiek Livijus (v. 34), tiek Strabonas (iv. p. 209) rašė apie Taurinų kraštą, kuris apėmė ir vieną iš Alpių perėjų. 

## Nuorodos
Klibių senosios kapinės

**Klibių senosios kapinės** (arba ***Maro kapeliai, Senkapiai***) – neveikiančios kapinės pietvakarinėje Kretingos rajono savivaldybėje, Klibiuose (Kretingos seniūnija), geležinkelio Klaipėda–Vilnius kairėje pusėje, dešiniajame Burkštino krante. Saugotinas kultūros paveldo objektas.

## Apibūdinimas
Įrengtos aukštumos  pakraštyje. Netaisyklingo plano, pailgos šiaurės vakarų – pietryčių kryptimi, platėjančios link pietrytinio galo. Iš pietryčių, šiaurės rytų ir šiaurės vakarų pusių apjuostos palaidų akmenų pylimo. Centrinėje dalyje stovi medinė koplytėlė ir kryžius, į šiaurės vakarus nuo jų – trejetas įvairaus dydžio kryžių.  

Teritorijos plotas – 0,01 ha.

## Istorija
Kapinės veikė XVI–XIX a. pradžioje. Vėliau iki XX a. 2 dešimtmečio jose laidoti savižudžiai, nekrikštyti mirę kūdikiai. XIX a. kapinės apjuostos pylimu, kuriam panaudoti gretimame lauke surinkti stambūs ir vidutinio dydžio akmenys. Nuo seno kapinėse stovėjo koplytėlė ir keletas kryžių, kuriems sunykus jų vietoje statomi nauji kryždirbystės statiniai. 

Koplytėlė su joje buvusia Marijos skulptūra 1971 m. paskelbta vietinės reikšmės  dailės paminklu. 1990 m. skulptūra perkelta į Klibių gyvenvietės centre pastatytą naują kaimo koplytėlę.

1972–1984 m. kapinės buvo vietinės reikšmės archeologijos paminklas.   

## Šaltiniai

* Kretingos rajono gamtos ir kultūros paminklų katalogas. - Vilnius: Respublikinis žemėtvarkos projektavimo institutas, 1976
* Kretingos rajono kapinių apskaitos duomenys (1982 m. lauko darbai). - Kaunas: Visasąjunginio žemės ūkio ministerijos žemės ūkio aerotofogeodezinių tyrinėjimų instituto Vakarų filialas, 1983